**CSENGŐD KÖZSÉG POLGÁRMESTERE**

###

### ELŐTERJESZTÉS

(a Képviselő-testület 2019. június 5-ei rendkívüli ülésére)

**Tárgy:** **Csengőd agglomeráció szennyvízkezelésének fejlesztése című projekt megvalósítása valamint annak végrehajtásához szükséges Konzorciumi Együttműködési Megállapodás elfogadása**

Az NFP Nemzeti Fejlesztési Programiroda Nonprofit Kft.-t (a továbbiakban: Társaság) 2013. március 8. napján a Nemzeti Fejlesztési Minisztérium alapította, és a mai napig a Minisztérium gyakorolja felette a tulajdonosi és szakmai irányítási jogköröket. A Társaság tevékenységének jogszabályi alapjait eredetileg az Európai Unió vagy más nemzetközi szervezet felé vállalt kötelezettséggel összefüggő, a Kormány által a nemzeti fejlesztési miniszter hatáskörébe utalt beruházások megvalósítása érdekében szükséges intézkedésekről és az azokhoz kapcsolódó kiemelt jelentőségű ügyek lefolytatásának elősegítéséről szóló 117/2013. (IV.23.) Korm. rendelet tette le, amely jogszabály alapján a Társaság a Kormány által saját hatáskörbe vont, derogációs kötelezettséggel terhelt szennyvízelvezetési és –tisztítási projektjei felett gyakorol szakmai felügyeletet, működteti a projektfelügyelők rendszerét.

A Társaság legfontosabb feladata, hogy szakmai támogatást, tájékoztatást nyújtson illetve tanácsadási feladatokat lásson el az érintett beruházások kedvezményezettjei számára. Nyomon követi a projektek szerződéses állományának alakulását, a szerződések teljesítését, az ütemezéstől való eltérését és a beruházások pénzügyi elszámolását, kapcsolatot tart a miniszter és a szakpolitikai felelős irányítása alá tartozó, az adott feladat ellátásáért felelős szervezettel, a hatáskörrel rendelkező irányító hatósággal, valamint a támogatást igénylővel vagy a kedvezményezettel.

A 2014. december 19-én a Magyar Közlöny 180. számában megjelent, majd az ezt követő napon hatályba lépett az Európai Unió vagy más nemzetközi szervezet felé vállalt kötelezettséggel összefüggő, a 2007-2013 programozási időszakban a Kormány által a nemzeti fejlesztési miniszter hatáskörébe utalt beruházások, valamint a 2014-2020 programozási időszakban a szennyvízelvezetési és -tisztítási, a hulladékgazdálkodási és az ivóvízminőség-javító beruházások megvalósításáról szóló 339/2014. (XII. 19.) Korm. rendelet (a továbbiakban: Rendelet), amely azóta több alkalommal napján módosításra került.

A Környezeti és Energiahatékonysági Operatív Program (KEHOP) időszakára vonatkozóan a Rendelet 7. § (3) bekezdése az alábbiak szerint rendelkezik:

A Társaság az 1. § b) pontja szerinti projektekkel összefüggésben

a) kidolgozza a közbeszerzések egységes lebonyolításának rendszerét,

b) előkészíti a projekteket,

c) ellátja a projektek megvalósításával kapcsolatos projektmenedzsment feladatokat, továbbá a konzorciumi partnerek nevében eljárva azok meghatalmazása alapján lebonyolítja a közbeszerzési eljárásokat, és szükség esetén aláírja a keretmegállapodásokat,

d) ellátja a projektek megvalósításával kapcsolatos műszaki ellenőri feladatokat,

e) jogosult elszámolni a *272/2014. (XI. 5.) Korm. rendelet* 5. mellékletének 3.9. pontja szerinti költségeket.

A Rendelet 15. §-a az alábbiakat rögzíti:

(1) Az 1. § b) pontja szerinti projektek esetén a Társasággal, mint konzorciumvezetővel kell megkötni a támogatási szerződést.

(5) A Társaság ellátja a projekt előkészítéséhez kapcsolódó és a projektmenedzsmenti feladatokat, gondoskodik a műszaki ellenőri feladatok ellátásáról és a közbeszerzési eljárások lebonyolításáról, valamint ellátja a projektek befejezéséhez és üzemeltetésbe adásához szükséges tevékenységeket.

A feladatok ellátása érdekében, a jogszabályi előírásoknak megfelelve, a támogatási kérelem benyújtásához, a támogatási szerződés megkötéséhez valamint a projekt-előkészítési feladatok elvégzéséhez konzorciumi megállapodás megkötése szükséges. Az előkészítésre vonatkozó konzorciumi megállapodás az előterjesztés mellékletét képezi.

A konzorciumi megállapodás 8. pontja értelmében a projekt megvalósítására a Felek újabb konzorciumi együttműködési megállapodást kötnek majd, amely részletesen szabályozza a Konzorciumvezető és a Tagok jogait és kötelezettségeit, valamint az együttműködés kereteit, a projekt megvalósítása során.

Jelen esetben a „Csengőd agglomeráció szennyvízkezelésének fejlesztése” című projektben a tervezett fejlesztés műszaki tartalma alapján a „Magyarország települési szennyvíz-elvezetési és -tisztítási helyzetét nyilvántartó Településsoros Jegyzékről és a Tájékoztató Jegyzékről, valamint a szennyvíz-elvezetési agglomerációk lehatárolásáról” szóló 379/2015. (XII.8.) Korm. rendelet szerint kezdeményezték az Országos Vízügyi Igazgatóság által a 25/2002 (II.27.) Korm. rendelet szerinti szennyvíz-agglomeráció besorolásnak megfelelő módosítását a bővülő fejlesztési igénye miatt, mely elfogadásra került.

A fejlesztési igény a jelenleg hatályos, a Nemzeti Települési Szennyvízelvezetési és –tisztítási Megvalósítási Programról szóló 25/2002 (II.27.) Korm. rendeletbe még nem került átvezetésre a jóváhagyott (Iktatószám: BM/19811-3/2018) agglomerációs kérelem.

A Kormány 2019. május 14. napján döntött, a 1537/2017. (VIII.14.) Korm. határozatával az egyes, a Környezeti és Energiahatékonysági Operatív Program keretében megvalósítani tervezett szennyvízkezelési projektek támogatásának növeléséről és a Környezeti és Energiahatékonysági Operatív Program éves fejlesztési keretének megállapításáról szóló 1084/2016. (II.29.) Korm. határozat módosításáról. Ennek köszönhetően a Támogatási Szerződés aláírása után az agglomerációs települések fejlesztési szükségleteihez a fedezet rendelkezésre áll.

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s e n g ő d, 2019. június 4.**

 **Lajter Ferenc sk.**

polgármester

**HATÁROZAT-JAVASLAT**

Csengőd Község Önkormányzatának Képviselő-testülete

1. a Környezeti és Energiahatékonysági Operatív Program keretében a KEHOP-2.2.2 azonosítószámú felhívásra pályázatot kíván benyújtani.
2. Csengőd agglomeráció szennyvízkezelésének fejlesztésecímű projekt megvalósítása érdekében jelen határozat melléklete szerinti Konzorciumi Együttműködési Megállapodást köt az NFP Nemzeti Fejlesztési Programiroda Nonprofit Korlátolt Felelősségű Társasággal (1139 Budapest, Pap Károly utca 4-6).
3. felhatalmazza a polgármestert a mellékelt Konzorciumi Együttműködési Megállapodás aláírására, szükséges nyilatkozatok, jognyilatkozatok megtételére, valamint arra, hogy a projekttel kapcsolatos későbbi releváns dokumentumokat a későbbiek folyamán önállóan elfogadja, aláírja.

**Határidő:** folyamatos

**Felelős:** polgármester